Savet ez eus bet gantañ meur a droidigezh e brezhoneg eus testennoù an Avieloù e gregach. Kenlabouret en deus ivez gant Maodez Glanndour war destennoù orin ar Bibl en hebraeg, Dornskridoù ar Mor Marv (pe Dornskridoù Qumrân) peurgetket. Skrivet en deus pennadoù er chelaouennoù Preder, Imbourch, Barr-Heol hag Al Liamm, ha sinañ a rae a-wechoù gant an anv-pluenn Bodvael. Un danevell gantañ, An teir rozenn ruz, a zo bet embannet e-barzh niv. 128 Al Liamm.